Πάβελ Νέντβεντ

Ο Πάβελ Νέντβεντ (τσεχικά: Pavel Nedvěd, γεννήθηκε 30 Αυγούστου 1972) είναι Τσέχος πρώην ποδοσφαιριστής και παίκτης της Εθνικής Τσεχίας. Ένας από τους καλύτερους Τσέχους ποδοσφαιριστές όλων των εποχών, έχει ψηφιστεί καλύτερος παίκτης στην Ευρώπη (Χρυσή Μπάλα) το 2003.

 Γεννήθηκε στη Χεμπ, στην τότε Τσεχοσλοβακία. Το 1977 σε ηλικία μόλις 5 ετών, οι γονείς του τον πήγαν σε έναν τοπικό σύλλογο ποδοσφαίρου, την TJ Skalna, όπου έμαθε τα βασικά του ποδοσφαίρου, καθώς πέρασε 8 χρόνια στις διάφορες ομάδες νέων του συλλόγου. Μετά από αλλαγές συλλόγων στην εφηβική ηλικία στα 18 του εγκαταστάθηκε στην Πράγα και την Ντούκλα.Ο Νέντβεντ έπαιζε σε όλες τις θέσεις ως επιθετικός μέσος, ενώ υπερισχύει ως αριστερός. Το πλεονέκτημά του είναι ότι σούταρε εξίσου καλά και με τα δύο πόδια, ενώ η ικανότητα συνεργασίας του με τους συμπαίκτες του ήταν εξαιρετική. Σε ένα χρόνο πήρε μεταγραφή για τη Σπάρτα Πράγας με την οποία κέρδισε τρία πρωταθλήματα και ένα Κύπελλο. Οι επιτυχημένες εμφανίσεις με την Εθνική Τσεχίας στο Ευρωπαϊκό Πρωτάθλημα Ποδοσφαίρου 1996 ανέδειξαν το ταλέντο του και η Λάτσιο τον απέκτησε για 5 χρόνια. Παρά το γεγονός ότι κέρδισε δύο τρόπαια με το νέο του συλλογο, δηλαδή το Ιταλικό Κύπελλο το 1998 και το Κύπελλο Κυπελλούχων το 1999 στη τελευταία διοργάνωση της ιστορίας, η Λάτσιο ήταν ακόμα μια ομάδα που δεν μπορούσε να κατακτήσει το πρωτάθλημα ή το Τσάμπιονς Λιγκ, οπότε όταν η Γιουβέντους έκανε δελεαστική προσφορά που ικανοποιούσε τις φιλοδοξίες του παίκτη η άρνηση ήταν αδύνατη.Το 2003, ο Νέντβεντ ήταν στην κορυφή της καριέρας του και βοήθησε τη Γιουβέντους να φτάσει στον τελικό του Τσάμπιονς Λιγκ, αλλά δεν μπορούσε να παίξει στον αγώνα ο ίδιος, καθώς πήρε πολλές κίτρινες κάρτες στο δεύτερο ημιτελικό. Η στιγμή που ο Νέντβεντ παίρνει την κίτρινη κάρτα και συνειδητοποιεί ότι θα χάσει τον τελικό είναι ένα αξέχαστο βίντεο. Παρόλο που η Γιουβέντους έχασε τον τελικό, ο Νέντβεντ στέφθηκε Ευρωπαίος Ποδοσφαιριστής της Χρονιάς και ήταν επίσης στο διαγωνισμό για τον Ποδοσφαιριστή της Χρονιάς στον κόσμο.Παρέμεινε στην ιταλική ομάδα και μετά την τιμωρία υποβιβασμού της στην περίοδο 2005-06 και έκλεισε την καριέρα του εκεί το 2009.Με την εθνική ομάδα της Τσεχίας έκανε το ντεμπούτο του στις 5 Ιουνίου 1994 και έγινε άμεσα βασικό στέλεχος. Αγωνίστηκε για 12 χρόνια και συνολικά έκανε 91 εμφανίσεις. Ήταν αρχηγός της εθνικής από το 2000. Στο Ευρωπαϊκό Πρωτάθλημα Ποδοσφαίρου 2004 έφτασε μέχρι τα ημιτελικά και ψηφίστηκε στην καλύτερη ομάδα της διοργάνωσης. Συμμετείχε στο Παγκόσμιο Κύπελλο του 2006. Το 2004 ο Νέντβεντ συμπεριλήφθηκε στη λίστα FIFA 100 με τους 125 καλύτερους εν ζωή ποδοσφαιριστές. Από το 2010 μετέχει στο Διοικητικό Συμβούλιο της Γιουβέντους και το 2015 διορίστηκε Αντιπρόεδρος. Σπάρτα Πράγας Πρωτάθλημα Τσεχοσλοβακίας : 1992–93 Πρωτάθλημα Τσεχίας (2) : 1993–94 , 1994–95 Τσέχικο Κύπελλο : 1995–96Λάτσιο Πρωτάθλημα Ιταλίας : 1999-2000 Κύπελλο Ιταλίας (2) : 1997–98 , 1999–2000 Σούπερ Κύπελλο Ιταλίας (2) : 1998 , 2000 Κύπελλο Κυπελλούχων Ευρώπης : 1998–99 Σούπερ Κύπελλο UEFA : 1999Γιουβέντους Πρωτάθλημα Ιταλίας (2) : 2001–02 , 2002–03 Σούπερ Κύπελλο Ιταλίας (2) : 2002 , 2003 Δεύτερη κατηγορία Ιταλίας πρωτάθλημα : 2006–07 Golden Ball (Τσεχία - 6) : 1998, 2000, 2001, 2003, 2004, 2009 Τσέχος ποδοσφαιριστής της χρονιάς (4) : 1998, 2000, 2003, 2004 Ομάδα ESM της Χρονιάς (2) : 2000–01, 2002–03Sportsperson of the Year (Τσεχία) : 2003 Ποδοσφαιριστής της χρονιάς στην Ιταλία : 2003 Ξένος ποδοσφαιριστής της χρονιάς στην Ιταλία : 2003 Guerin d'Oro : 2003 Χρυσή Μπάλα (Ballon d'or) : 2003 Ομάδα της Χρονιάς της UEFA (3) : 2003, 2004, 2005 Καλύτερη ομάδα Ευρωπαϊκού Πρωταθλήματος : 2004 Golden Foot : 2004 FIFA 100 : 2004 1993 Γιουβέντους Greatest XI όλων των εποχών : 2017 επίσημη ιστοσελίδα